කෝටි 23ක් ප්රමාද පොලී ගෙවයි
ධීවර අමාත්යාංශය විසින් ධීවර වරාය ඉදිකිරීම් ව්යාපෘති 05ක් සඳහා කොන්ත්රාත්කරුවන් දෙදෙනකුට ප්රමාද පොලී මුදල් ලෙස රුපියල් විසිතුන් කෝටි එක්ලක්ෂ අසූහත්දහස් පන්සිය විසිතුනක මුදලක් 230187523 ගෙවා ඇති බව ජාතික විගණන කාර්යාලය මගින් නිකුත් කර ඇති විගණන වාර්තාවක සඳහන් වේ ධීවර අමාත්යාංශය විසින් මෙකී ඉදිකිරීම් ව්යාපෘති පහේ නිම කිරීමේ කාලය දීර්ඝ කර තිබුණි එහෙත් ඉදිකිරීම් කොන්ත්රාත්කරුවන් විසින් ගෙවීම් කිරීම සඳහා ඉදිරිපත් කර තිබූ බිල්පත් සඳහා මුදල් ගෙවීම ප්රමාද වීම මත මෙකී ප්රමාද පොලී මුදල ගෙවා ඇති බව ද විගණනය මගින් අනාවරණය කර ඇත මේ අයුරින් විශාල වශයෙන් ප්රමාද පොලී මුදල් ගෙවීම සඳහා රජයේ ප්රතිපාදන මුදල් යෙදවීමට සිදුවීමෙන් රජයට විශාල මූල්ය අලාභයක් සිදුවී ඇති බව ද විගණනය මගින් අනාවරණය කර ඇත මෙම තොරතුරු ඇතුළත් වන්නේ ධීවර අමාත්යාංශය විසින් නිකුත් කර ඇති 2023 කාර්යසාධන වාර්තාව ඇතුළත්ව ඇති විගණන වාර්තාවේය ලලිත් චාමින්ද